**Suspectă de iubire**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aș vrea să-mi cânți o serenadă

Sunt demodată, știu.

Și prin caişii din livadă,

Să-mi mângâi părul castaniu.

Sub floarea lor alb-rozalie

Ușor, să mă dezmierzi

S-aprinzi a dragostei făclie,

În ochii mei să te mai pierzi.

Să-mi țeşi din razele de lună

O ie galben pai

Și-apoi, în loc de noapte bună

Să îmi șoptești :"mai stai...mai stai"

Și boabe vii de rouă-n palme

Încet să îmi strecori

Iar visele-ntinse pe culme

Să fie dans vechi de cocori.

Buchet de toporași să-mi dărui

Și inima din piept,

Eu îți voi da doi ochi căprui...

Dacă mă-ntrebi, am să-ți spun drept :

Zefirul când îmi joacă-n umbre,

Mă-ncearcă doar o amintire,

Să fie numai o părere,

Sau sunt suspectă de iubire ?